CELEX: 62017TN0399
Language: sk
Date: 2017-06-28 00:00:00
Title: Vec T-399/17: Žaloba podaná 28. júna 2017 – Dalli/Komisia

21.8.2017   
            
            
               SK
            
            
               Úradný vestník Európskej únie
            
            
               C 277/49
            
         Žaloba podaná 28. júna 2017 – Dalli/Komisia
   (Vec T-399/17)
   (2017/C 277/71)
   Jazyk konania: angličtina
   
      Účastníci konania
   
   
      Žalobca: John Dalli (St. Julians, Malta) (v zastúpení: L. Levi a S. Rodrigues, lawyers)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               nariadil nahradiť škodu, najmä morálnu ujmu predbežne odhadovanú na 1 000 000 eur,
            
         
               —
            
            
               uložil žalovanej povinnosť nahradiť všetky trovy konania.
            
         
      Dôvody a hlavné tvrdenia
   
   Na podporu svojej žaloby žalobca uvádza dva žalobné dôvody založené na nezákonnosti konania.
   
            
               1.
            
            
               Prvý žalobný dôvod je založený na nezákonnom konaní OLAF-a
               
                           —
                        
                        
                           OLAF sa dopustil osobitne tohto nezákonného konania: nezákonné rozhodnutie začať vyšetrovanie, nesprávna kvalifikácia vyšetrovania a nezákonné rozšírenie jeho pôsobnosti, porušenie zásad pri vykonávaní dôkazov (vrátane skreslenia a falšovania dôkazov), porušenie práva na obhajobu a rôznych ustanovení práva Európskej únie [porušenie článku 339 Zmluvy o fungovaní Európskej únie, článkov 4 a 8 a článku 11 ods. 7 nariadenia (ES) č. 1073/1999, článku 4 rozhodnutia Komisie č. 1999/396, článku 18 pokynov OLAF-a pre zamestnancov vykonávajúcich vyšetrovanie a článku 13 ods. 5 vnútorného nariadenia dozorného výboru OLAF-a] a tiež porušenie zásady prezumpcie neviny a práva na ochranu osobných údajov.
                        
                     
         
            
               2.
            
            
               Druhý žalobný dôvod je založený na nezákonnom konaní Komisie
               
                           —
                        
                        
                           Komisia sa dopustila tohto nezákonného konania: porušenie zásady riadnej správy vecí verejných a povinnosti konať objektívne, nestranne, lojálne za dodržania zásady nezávislosti a tiež porušenie zásady nezávislosti OLAF-a.